
BIROUL PERMANENT 

AL

CAMEREI DEPUTAȚILOR

Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.24/2022 privind aprobarea şi finanţarea unor programe de garantare în domenii prioritare pentru economia românească, transmis pentru dezbatere pe fond, în procedură de urgență, Comisiei pentru buget, finanţe şi bănci, Comisiei pentru politică economică, reformă și privatizare şi Comisiei pentru antreprenoriat și turism, transmis cu adresa nr.PLx 191/2022 din 13 aprilie 2022, Camera Deputaţilor fiind Cameră decizională. 

În raport cu obiectul şi conţinutul său, proiectul de Lege face parte din categoria legilor ordinare.

PREȘEDINTE,                      PREȘEDINTE,                      PREȘEDINTE,
        Bogdan-Iulian                       Costel Neculai                  Claudiu-Iulius-Gavril

            HUŢUCĂ                              DUNAVA                                 NĂSUI

R A P O R T    C O M U N 
asupra proiectului de Lege pentru aprobarea Ordonanţei de urgenţă a Guvernului nr.24/2022 privind aprobarea şi finanţarea unor programe de garantare în domenii prioritare pentru economia românească
În conformitate cu prevederile art.95 și 117 din Regulamentul Camerei Deputaților, republicat, cu modificările și completările ulteriore, Comisia pentru buget, finanțe și bănci, Comisia pentru politică economică, reformă și privatizare şi Comisia pentru antreprenoriat și turism au fost sesizate pentru dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.24/2022 privind aprobarea şi finanţarea unor programe de garantare în domenii prioritare pentru economia românească, transmis cu adresa nr.PLx 191/2022 din 13 aprilie 2022.

Conform prevederilor art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 11 aprilie 2022.       
Consiliul Legislativ, prin avizul nr. 227 din 9 martie 2022, a avizat favorabil proiectul de ordonanță de urgență, cu observaţii şi propuneri.

Consiliul Economic și Social a avizat favorabil proiectul de act normativ, cu observaţii, conform avizului nr. 1232 din 1 martie 2022.          
Comisia pentru agricultură, silvicultură, industrie alimentară şi servicii specifice a avizat favorabil inițiativa legislativă, conform avizului nr. 4c-5/259 din 4 mai 2022. 

Comisia pentru tehnologia informaţiei şi comunicaţiilor a avizat favorabil proiectul de lege, conform avizului nr. 4c-19/79 din 5 mai 2022. 

Comisia juridică, de disciplină şi imunităţi a avizat favorabil inițiativa legislativă, conform avizului din 10 mai 2022.

Comisia pentru industrii şi servicii a avizat favorabil proiectul de lege în forma adoptată de Senat, conform avizului nr. 4c-3/257 din 10 mai 2022. 

Comisia pentru mediu şi echilibru ecologic a avizat favorabil inițiativa legislativă, conform avizului nr. 4c-8/242 din 11 mai 2022.

Comisia pentru administraţie publică şi amenajarea teritoriului a avizat favorabil proiectul de lege, conform avizului nr. 4c-7/231 din 13 septembrie 2022. 

Asociația Română a Băncilor (ARB) a transmis Comisiei pentru politică economică, reformă şi privatizare în data de 9 mai 2022, prin intermediul poștei electronice, propuneri de modificare a inițiativei legislative.

În data de 15 septembrie 2022, Ministerul Finanțelor a transmis Comisiei pentru politică economică, reformă şi privatizare punctul de vedere referitor la susținerea propunerilor de modificare formulate pe marginea proiectului de lege, de către ARB.

 Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr. 24/2022 privind aprobarea şi finanţarea unor programe de garantare în domenii prioritare pentru economia românească.

 Prin prezenta ordonanţă de urgenţă se aprobă programele de garantare în domeniile prioritare sub formă de scheme de garantare cu componentă de ajutor de stat, care au ca obiectiv deblocarea accesului la finanţare al beneficiarilor care se confruntă cu dificultăţi generate de pandemia de COVID-19, în vederea realizării proiectelor de investiţii şi asigurării continuităţii în desfăşurarea activităţii acestora. 

În conformitate cu prevederile art.62, art.64, art.54 alin.(3) teza I și art.131 din Regulamentul Camerei Deputaţilor, republicat, cu modificările și completările ulterioare, membrii celor trei comisii au examinat proiectul de lege menționat mai sus în ședințe separate.

Membrii Comisiei pentru politică economică, reformă și privatizare au examinat actul normativ în ședința din 19 septembrie 2022.

Membrii Comisiei pentru buget, finanțe și bănci au examinat inițiativa legislativă în şedinţa din 10 octombrie 2022.
Membrii Comisiei pentru antreprenoriat și turism au examinat proiectul de lege în ședința din data de 10 octombrie 2022.
La ședințele comisiilor deputații şi-au înregistrat prezența conform listelor de prezență.
La dezbaterile Comisiei pentru buget, finanțe și bănci au participat, în calitate de invitaţi, domnul Bogdan Zincă - Şef serviciu în cadrul Ministerului Finanţelor şi domnul Dragoş Costin Telehuz - Secretar de Stat în cadrul Ministerului Agriculturii şi Dezvoltării Rurale.
La dezbaterile Comisiei pentru antreprenoriat și Turism a participat, în calitate de invitat, domnul Bogdan Zincă - Şef serviciu în cadrul Ministerului Finanţelor.

În urma examinării proiectului de lege şi a opiniilor exprimate, membrii celor trei comisii au hotărât, cu majoritate de voturi, să propună plenului Camerei Deputaților un Raport comun de adoptare a proiectului de Lege pentru aprobarea Ordonanţei de urgenţă a Guvernului nr.24/2022 privind aprobarea şi finanţarea unor programe de garantare în domenii prioritare pentru economia românească, cu amendamente admise, care sunt redate în Anexa ce face parte integrantă din prezentul raport comun.
În raport cu obiectul şi conţinutul său, proiectul de lege face parte din categoria legilor ordinare.

        PREȘEDINTE,                      PREȘEDINTE,                      PREȘEDINTE,

        Bogdan-Iulian                        Costel Neculai                  Claudiu-Iulius-Gavril

            HUŢUCĂ                              DUNAVA                                 NĂSUI
            SECRETAR,                         SECRETAR,                        SECRETAR, 

Iulius Marian FIRCZAK           Gheorghe ȘOLDAN               Florin MIRCEA
                        Șef serviciu,                                          Șef serviciu,                                         Consilier parlamentar,

                        Giorgiana Ene                              Lidia-Graziella Segărceanu                          Monica Gabriela Tudor

                  Consilier parlamentar,  

             Simina Alexandra Mocanu

Anexă
AMENDAMENTE ADMISE
	Nr. crt.
	Text O.U.G. nr. 24/2022
	Text Senat
	Text propus de Comisie

(autorul amendamentului)
	Motivarea amendamentelor propuse

	1.
	------------------------------
	Titlul Legii

LEGE

pentru aprobarea Ordonanței de urgență a Guvernului             nr. 24/2022 privind aprobarea şi finanțarea unor programe de garantare în domenii prioritare pentru economia românească

	Nemodificat
	

	2.
	------------------------------
	Articol unic.- Se aprobă Ordonanța de urgență a Guvernului nr. 24 din 16 martie 2022 privind aprobarea şi finanțarea unor programe de garantare în domenii prioritare pentru economia românească, publicată în Monitorul Oficial al României, Partea I, nr. 266 din 18 martie 2022.
	Articol unic. – Se aprobă Ordonanța de urgență a Guvernului nr. 24 din 16 martie 2022 privind aprobarea și finanțarea unor programe de garantare în domenii prioritare pentru economia românească, publicată în Monitorul Oficial al României, Partea I, nr. 266 din 18 martie 2022, cu următoarele modificări:

         Autor: Comisia economică


	

	3. 
	Titlul ordonanței

Ordonanţa de urgenţă 
privind aprobarea şi finanţarea unor programe de garantare în domenii prioritare pentru economia românească

	Nemodificat
	Nemodificat
	

	4.
	Art.1. - (1) Prin prezenta ordonanță de urgență se aprobă programele de garantare în domeniile prioritare sub formă de scheme de garantare cu componentă de ajutor de stat, care au ca obiectiv deblocarea accesului la finanțare al beneficiarilor care se confruntă cu dificultăți generate de pandemia de COVID-19, în vederea realizării proiectelor de investiții și asigurării continuității în desfășurarea activității acestora.

	Nemodificat
	Art. 1. – Nemodificat
	

	5.
	(2) Prin derogare de la prevederile                           art. 4 alin. (2) din Ordonanța de urgență a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările şi completările ulterioare, prin prezenta ordonanță de urgență se instituie un mecanism de garantare în baza căruia Ministerul Finanțelor este autorizat să mandateze Fondul National de Garantare a Creditelor pentru Întreprinderile Mici şi Mijlocii F.N.G.C.I.M.M - S.A. - IFN, denumit în continuare F.N.G.C.I.M.M., şi Fondul Român de Contragarantare - SA., denumit în continuare F.R.C., pentru a acorda beneficiarilor eligibili ai programelor de garantare prevăzute la art. 2, 6 şi 8, respectiv Fondul de Garantare a Creditului Rural - S.A. - IFN, denumit în continuare F.G.C.R., pentru programul prevăzut la art. 4, în numele şi în contul statului, ajutor de stat sub formă de garanții, care acoperă în proporție de maximum 90% creditele acordate de către instituții de credit pentru realizarea investițiilor şi/sau pentru susținerea activității curente.

	
	
	

	6.
	(3) Sursa de plată a garanțiilor acordate de către F.N.G.C.I.M.M., F.R.C., respectiv F.G.C.R. în numele şi în contul statului pentru creditele obținute de beneficiarii eligibili în cadrul programelor de garantare în domenii prioritare pentru economia românească este bugetul de stat, prin bugetul Ministerului Finanțelor - Acțiuni generale, titlul ,,Alte transferuri", cod 55, alineatul ,,Sume rezultate din executarea garanțiilor acordate din bugetul de stat", cod 55.01.50.

	
	
	

	7.
	(4) Facilitățile în vederea susținerii accesului beneficiarilor eligibili la finanțare constau în:
a) ajutor de stat sub formă de garanții, care acoperă în proporție de maximum 90% creditele acordate de către instituții de credit pentru realizarea investițiilor şi/sau pentru susținerea activității curente, exclusiv dobânzile, comisioanele şi spezele bancare, aferente creditului garantat;
b) ajutor de stat sub forma de grant, care acoperă integral valoarea comisionului de risc şi a comisionului de administrare pe toată perioada de valabilitate a garanției acordate, dobânda aferentă creditelor/liniilor de credit pe perioadele prevăzute în procedurile de implementare a fiecărui program, precum şi o componentă nerambursabilă de maximum 10% din valoarea finanțării garantate, după caz, în condițiile prevăzute în procedurile de implementare.

	
	
	

	8.
	(5) Ajutoarele de stat sub forma grantului se suportă din bugetul de stat, prin bugetul Ministerului Finanțelor - Acțiuni generale.

	
	
	

	9.
	Art. 2. - (1) Se aprobă PROGRAMUL IMM PROD pentru asigurarea lichidităților şi finanțarea investițiilor realizate de către întreprinderile mici şi mijlocii, denumite în continuare IMM-uri, inclusiv start-upuri, din zona urbană, pentru următoarele obiective:

a)
încurajarea producției autohtone de bunuri de larg consum, creșterea capacității de producție;

b)
reconversia de la intermediere la producție;

c)
digitalizarea activității;

d)
alinierea/îmbunătățirea standardelor de mediu, inclusiv îmbunătățirea eficienței energetice în cadrul proceselor de producție.

	Nemodificat
	Art. 2. – Nemodificat
	

	10.
	(2)
În vederea realizării obiectivelor prevăzute la    alin. (l), se pot finanța următoarele cheltuieli:

a)
achiziția de echipamente şi utilaje, inclusiv pentru reconversia de la intermediere la producție sau demararea de activități noi de producție;

b)
achiziția, amenajarea de terenuri şi achiziția/construcția de hale destinate producției;

c)
achiziția de echipamente, softuri, consultanță pentru transformarea digitală a IMM-urilor, inclusiv proiecte de retehnologizare pentru IMM-urile care activează şi dezvoltă proiecte în industria producătoare;

d)
achiziția de echipamente în vederea alinierii la obiectivele de mediu care să genereze eficiență energetică consumului propriu, panouri solare, stații de biogaz, stații de reciclare;

e)
finanțarea capitalului de lucru pentru stocuri materii prime, materiale şi mărfuri (în cazul companiilor producătoare care dețin propriile lanțuri de distribuție) şi a altor cheltuieli de exploatare, pentru firmele care intenționează să deschidă/dezvolte/diversifice activități de producție, inclusiv pentru internaționalizare, ori să facă reconversia de la intermediere la producție.


	
	
	

	11.
	Art. 3. - (1) Bugetul schemei de ajutor de stat aferente Programului IMM PROD este de 268.544.792 lei, pentru un număr de 2.550 de beneficiari.

	Nemodificat
	Art. 3. – Nemodificat
	

	12.
	(2) Pentru anul 2022, plafonul total al garanțiilor care pot fi acordate în cadrul Programului IMM PROD este de 1.500.000.000 lei.

	
	
	

	13.
	Art. 4. - (1) Se aprobă Programul RURAL INVEST pentru asigurarea lichidităților şi finanțarea investițiilor realizate de către beneficiarii eligibili care își localizează producția în mediul rural şi urban mic, pentru încurajarea dezvoltării afacerilor în aceste zone.

	Nemodificat
	Art. 4. – Nemodificat
	

	14.
	(2)
În cadrul programului prevăzut la alin. (1) sunt eligibile următoarele destinații ale finanțărilor aferente creditelor de investiții şi capital de lucru:

a)
achiziția de terenuri agricole şi achiziția de părți sociale ale întreprinderilor din domeniul agriculturii, pescuitului, acvaculturii şi industriei alimentare;

b)
dotare/retehnologizare şi automatizare;

c)
alinierea la obiectivele de mediu care să genereze eficiență şi independență energetică;

d)
refinanțare credite de investiții şi/sau credite pentru capital de lucru;

e)
adeverințe de depozitare pentru producătorii de cereale;

f)
agricultură, industrie alimentară, piscicultură şi acvacultura.

	
	
	

	15.
	(3)
Activitățile eligibile la finanțare în cadrul Programului RURAL INVEST asociate destinațiilor prevăzute la alin. (2), caracteristicile creditelor garantate în cadrul Programului, categoriile de beneficiari eligibili, modalitatea şi condițiile de acordare a garanțiilor, de monitorizare şi soluționare a cererilor de plată a garanțiilor de stat şi de acordare a granturilor, precum şi modelul convenției cu instituțiile finanțatoare se stabilesc prin ordinul comun al ministrului finanțelor şi al ministrului agriculturii şi dezvoltării rurale prevăzut la art. 12 alin. (3).

	
	
	

	16.
	Art. 5. - (1) Bugetul schemei de ajutor de stat aferente Programului RURAL INVEST este de 530.583.333 lei, pentru un număr estimat de 4.286 de beneficiari.

	Nemodificat
	Art. 5. – Nemodificat
	

	17.
	(2)
Pentru anul 2022, plafonul total al garanțiilor care pot fi acordate în cadrul programului RURAL INVEST este de 2.500.000.000 lei.

	
	
	

	18.
	Art. 6. - (1) Se aprobă Programul GARANT CONSTRUCT destinat proiectelor privind îmbunătățirea eficienței energetice, investiții în domeniul energiei verzi şi aliniere la obiectivele de mediu implementate de IMM - uri din sectorul construcțiilor şi unități administrativ-teritoriale.

	Nemodificat
	Art. 6. – Nemodificat
	

	19.
	(2)
În cadrul programului prevăzut la                 alin. (1) se aprobă Subprogramul de susținere a proiectelor de investiții pentru IMM-urile din sectorul construcțiilor şi Subprogramul de susținere a proiectelor de investiții de scară mică pentru unitățile administrativ-teritoriale, care presupun finanțarea unor activități din sectorul construcțiilor.

	
	
	

	20.
	(3)
În cadrul programului prevăzut la                 alin. (1) sunt eligibile următoarele categorii de cheltuieli:

a)
achiziția de echipamente şi utilaje de construcții, logistică industrială, inclusiv pentru demararea de activități noi în sectorul construcții;

b)
construcția, achiziția, amenajarea de hale pentru uz propriu, inclusiv pentru demararea de activități noi în sectorul construcții;

c)
achiziția de echipamente, softuri, consultanță pentru transformarea digitală a beneficiarilor care derulează contracte în sectorul construcții;

d)
achiziția de echipamente în vederea alinierii la obiectivele de mediu care să genereze eficiența consumului propriu, panouri solare, stații de biogaz, stații de reciclare;

e)
finanțarea capitalului de lucru pentru achiziția de materiale de construcții, combustibil, energie;

f)
plata salariilor pentru IMM-urile care derulează contracte în sectorul construcții.

	
	
	

	21.
	Art. 7. - (1) Bugetul schemei de ajutor de stat aferente Programului GARANT CONSTRUCT este de 495.572.822 lei, pentru un număr de 4.165 de beneficiari.

	Nemodificat
	Art. 7. – Nemodificat
	

	22.
	(2) Pentru anul 2022, plafonul total al garanțiilor care pot fi acordate în cadrul Programului GARANT CONSTRUCT este de 2.500.000.000 lei, din care 1.250.000.000 lei pentru Subprogramul de susținere a proiectelor de investiții pentru IMM-urile din sectorul construcții şi 1.250.000.000 lei pentru Subprogramul de susținere a proiectelor de investiții de scară mică pentru unități administrativ-teritoriale, care presupun finanțarea unor activități din sectorul construcțiilor.

	
	
	

	23.
	Art. 8. - (1) Se aprobă Programul INNOVATION în vederea sprijinirii capacității de inovare, susținerii activităților la export ale IMM-urilor cu activitate în domenii de comerț şi servicii, cu cifra de afaceri mai mică de 1 milion euro, care activează în industria exportatoare, nepoluantă.

	Nemodificat
	Art. 8. – Nemodificat
	

	24.
	(2) Finanțările în cadrul programului prevăzut la alin. (1) pot avea următoarele destinații:

a)
stimularea exporturilor românești;

b)
susținerea tranzacțiilor internaționale şi a investițiilor românești în străinătate;

c)
stimularea comerțului online şi a digitalizării;

d)
retehnologizarea companiilor locale;

e)
achiziții software şi certificate de                   e-commerce şi de administrare a unei firme;

f)
obținerea brevetelor de invenție privind produse, strategii, mediu, digitalizare.

	
	
	

	25.
	Art. 9. - (1) Bugetul schemei de ajutor de stat aferente Programului INNOVATION este de 214.550.000 lei, pentru un număr de 1.835 de beneficiari.

	Nemodificat
	Art. 9. – Nemodificat
	

	26.
	(2) Pentru anul 2022, plafonul total al garanțiilor care pot fi acordate în cadrul programului INNOVATION este de 1.000.000.000 lei.

	
	
	

	27.
	Art. 10. - (1) În cazul creditelor de investiții acordate în cadrul programelor de garantare, garanția de stat este garantată cu ipotecă legală imobiliară şi/sau mobiliară asupra activelor finanțate prin credit.

	Nemodificat
	Art. 10. – (1) Nemodificat
	

	28.
	(2)
În cazul creditelor/liniilor de credit destinate finanțării capitalului de lucru acordate în cadrul programelor de garantare, garanția de stat este garantată cu ipotecă legală asupra soldurilor creditoare ale tuturor conturilor deschise de beneficiarii programului la instituția de creditare.

	Nemodificat
	(2) Nemodificat 
	

	29.
	(3)
Ipotecile imobiliare şi/sau mobiliare prevăzute la alin. (1) se instituie în baza prevederilor prezentei ordonanțe de urgență, în favoarea statului român, reprezentat de Ministerul Finanțelor, prin F.N.G.C.I.M.M./F.R.C./F.G.C.R., după caz, şi sunt valabile până la stingerea creanțelor datorate de beneficiari, în limita creditului contractat.
	Nemodificat
	La articolul 10, alineatele (3) şi (4) se modifică şi vor avea următorul cuprins:
,,(3) Ipotecile imobiliare şi/sau mobiliare prevăzute la alin. (1) și (2) se instituie în baza prevederilor prezentei ordonanțe de urgență, în favoarea statului român, reprezentat de Ministerul Finanțelor, prin F.N.G.C.I.M.M./F.R.C./F.G.C.R., după caz, şi în favoarea instituției de credit proporțional cu riscul asumat de fiecare dintre părți și sunt valabile până la stingerea creanțelor datorate de beneficiari, în limita creditului contractat.
   Autor: Comisia economică


	Modificarea are ca scop efectuarea trimiterilor corecte la textele legale vizate de alin. (3) și (4), respectiv atât alin. (1), cât și alin. (2) deoarece  ipotecile legale sunt reglementate atât la alin. (1), cât și la                 alin. (2).

De asemenea, modificarea are ca scop corectarea erorii de la alin. (3) care indică doar statul român ca beneficiar al ipotecilor legale, fără a mai indica și instituțiile finanțatoare (similar programului IMM Invest România).   În consecință, este necesară corelarea textului de la alin. (3) cu prevederea de la                art. 11 alin. (13) din OUG 24/2022 din care rezultă clar că instituțiile de credit sunt beneficiare ale ipotecilor legale alături de statul român: ,,(13) Organele fiscale competente ale Agenției Naționale de Administrare Fiscală sunt obligate să înștiințeze din oficiu instituția de credit în favoarea căreia au fost înscrise ipotecile legale, pentru a participa la distribuirea prețului.”

Modificarea va asigura, totodată, corelarea și cu legislația secundară emisă până în prezent în aplicarea OUG 24/2022 (Ordin comun MF și MADR 933/79/2022, Ordin comun MF și MDLPA 999/628/2022) și din care rezultă că ipotecile legale se instituie atât în favoarea statului român, cât și în favoarea instituțiilor de credit.


	30.
	(4)
Ipotecile imobiliare şi/sau mobiliare prevăzute la alin. (1) se înscriu în cartea funciară a imobilelor şi/sau în Registrul Național de Publicitate Mobiliară, respectiv în registrele de evidență şi publicitate asimilate, după caz, în baza contractului de garantare.
	Nemodificat
	(4) Ipotecile imobiliare şi/sau mobiliare prevăzute la alin. (1) și (2) se înscriu în cartea funciară a imobilelor şi/sau în Registrul național de publicitate mobiliară, respectiv în registrele de evidență şi publicitate asimilate, după caz, în baza contractului de garantare.”

          Autor: Comisia economică


	

	31.
	Art. 11. - (1) Între Ministerul Finanțelor şi F.N.G.C.I.M.M., F.G.C.R., respectiv F.R.C. se încheie câte o convenție prin care se stabilesc drepturile şi obligațiile părților în derularea finanțării prin credite bancare cu garanție de stat, al cărei model va fi aprobat prin ordin de ministru.

	Nemodificat
	Art. 11. – Nemodificat
	

	32.
	(2)
Contractele prin care F.N.G.C.I.M.M., F.G.C.R. şi F.R.C. acordă garanțiile în cadrul programelor de garantare prevăzute la art. 2, 4, 6 şi 8 constituie titluri executorii şi au valoare de înscrisuri autentice.

	
	
	

	33.
	(3)
Creanțele rezultate din plata garanțiilor de stat acordate şi plătite instituției de credit în cadrul programelor sunt asimilate creanțelor bugetare ale căror colectare şi recuperare se efectuează de către organele fiscale competente ale Agenției Naționale de Administrare Fiscală, conform procedurii reglementate de Legea           nr. 207/2015 privind Codul de procedură fiscală, cu modificările şi completările ulterioare, care se aplică în mod corespunzător.

	
	
	

	34.
	(4)
Pentru sumele prevăzute la alin. (3) se datorează dobânzi şi penalități de întârziere conform dispozițiilor Legii nr. 207/2015, cu modificările şi completările ulterioare, calculate de către organele fiscale competente ale Agenției Naționale de Administrare Fiscală începând cu ziua următoare datei plății sumei rezultate din plata garanției de stat şi până la data stingerii inclusiv şi sunt recuperate de către acestea.

	
	
	

	35.
	(5)
În cazul creditelor de investiții, în vederea recuperării sumelor rezultate din plata garanțiilor, valorificarea activelor finanțate prin credit care fac obiectul contractului de garantare în cadrul procedurii de executare silită prevăzute la alin. (3) se efectuează de către organele fiscale competente ale Agenției Naționale de Administrare Fiscală.

	
	
	

	36.
	(6)
Instituția de credit are dreptul la plata valorii de executare a garanției în cazul producerii riscului de credit, în condițiile programului.

	
	
	

	37.
	(7)
Sumele rezultate din plata garanțiilor de stat acordate de F.N.G.C.I.M.M./F.R.C./F.G.C.R., după caz, prin program, în numele şi contul statului, se plătesc instituției de credit de către Ministerul Finanțelor de la bugetul de stat prin bugetul Ministerului Finanțelor - Acțiuni generale, titlul ,,Alte transferuri", cod 55, alineatul ,,Sume rezultate din executarea garanțiilor acordate din bugetul de stat", cod 55.01.50, pe baza documentelor justificative prezentate de F.N.G.C.I.M.M./F.R.C./F.G.C.R., după caz, şi se recuperează de la beneficiarul programului în condițiile prezentei ordonanțe de urgență.

	
	
	

	38.
	(8)
Pentru toate categoriile de credite garantate în cadrul programului, pierderile trebuie suportate proporțional cu procentul de garantare şi în același mod de către instituția de credit şi statul român, prin Ministerul Finanțelor.

	
	
	

	39.
	(9)
După efectuarea plății prevăzute la       alin. (7), Ministerul Finanțelor informează F.N.G.C.I.M.M./F.R.C./F.G.C.R., după caz, cu privire la efectuarea plății şi la data acesteia, iar F.N.G.C.I.M.M./F.R.C./F.G.C.R., după caz, întocmește un înscris, act premergător procedurii de executare silită, prin care se individualizează creanța rezultată prin plată.

	
	
	

	40.
	(10)
În termen de 15 zile calendaristice de la data primirii informării prevăzute la alin. (9), F.N.G.C.I.M.M./F.R.C./F.G.C.R., după caz, transmite înscrisul prevăzut la alin. (9) debitorului beneficiar al finanțării garantate, precum şi spre informare instituției de credit finanțatoare.

	
	
	

	41.
	(11)
Înscrisul prevăzut la alin. (9), împreună cu dovada efectuării procedurii de transmitere către debitorul beneficiar al finanțării garantate, însoțite de contractul de garantare şi de documentele prevăzute în schemele de ajutor de stat asociate programelor aprobate prin prezenta ordonanța de urgență, se înaintează organelor fiscale competente ale Agenției Naționale de Administrare Fiscală, pentru aplicarea măsurilor de executare silită, potrivit Legii nr. 207/2015, cu modificările şi completările ulterioare.

	
	
	

	42.
	(12)
Prin derogare de la prevederile art. 258 alin. (1) din Legea nr. 207/2015, cu modificările şi completările ulterioare, sumele provenite din valorificarea potrivit alin. (5) a activelor finanțate din creditul de investiții garantat în cadrul programului, pentru care a fost instituită ipoteca legală proporțional cu procentul de garantare, se eliberează şi se distribuie proporțional cu riscul asumat de fiecare dintre părți, între statul român, prin Ministerul Finanțelor, şi instituția de credit după deducerea cheltuielilor de orice fel, făcute de către organele fiscale competente ale Agenției Naționale de Administrare Fiscală, cu urmărirea şi conservarea bunurilor al căror preț se distribuie.

	
	
	

	43.
	(13)
Organele fiscale competente ale Agenției Naționale de Administrare Fiscală sunt obligate să înștiințeze din oficiu instituția de credit în favoarea căreia au fost înscrise ipotecile legale, pentru a participa la distribuirea prețului.

	
	
	

	44.
	(14)
Eliberarea sau distribuirea sumei rezultate din executarea silită se va consemna de îndată de către executorul fiscal din cadrul organului fiscal competent al Agenției Naționale de Administrare Fiscală, într-un proces-verbal, care se va semna de toți creditorii îndreptățiți.

	
	
	

	45.
	(15)
În cazul debitorilor care intră în procedura insolvenței după comunicarea de către F.N.G.C.I.M.M./F.R.C./F.G.C.R., după caz, organelor fiscale competente ale Agenției Naționale de Administrare Fiscală a documentelor prevăzute la alin. (11), înscrierea la masa credală pentru creanța rezultată din plata valorii de executare a garanției de stat se realizează de către acestea.

	
	
	

	46.
	(16)
Sumele recuperate ca urmare a punerii în executare a contractului de garantare, precum şi cele recuperate ca urmare a punerii în executare a garanțiilor prevăzute la art. 10 alin. (1) de către organele fiscale competente ale Agenției Naționale de Administrare Fiscală, proporțional cu procentul de garantare, în limita creanței rezultate din valoarea de executare a garanției de stat se fac venit la bugetul de stat şi se încasează într-un cont de venituri bugetare distinct.

	
	
	

	47.
	Art. 12. - (1) Programele prevăzute la art. 2, 4, 6 și 8 se implementează prin intermediul unor scheme de ajutor de stat care vor fi notificate Comisiei Europene în baza Comunicării Comisiei Europene — „Cadru temporar pentru măsuri de ajutor de stat de sprijinire a economiei în contextul actualei epidemii de COVID-19 2020/C 91 I/01”.

	Nemodificat
	Art. 12. – Nemodificat
	

	48.
	(2)
Schema de ajutor de stat asociată Programului IMM PROD se aprobă prin ordin al ministrului finanțelor.

	
	
	

	49.
	(3)
Schema de ajutor de stat asociată Programului RURAL INVEST se aprobă prin ordin comun al ministrului finanțelor si ministrului agriculturii si dezvoltării rurale.

	
	
	

	50.
	(4)
Schema de ajutor de stat asociată Programului GARANT CONSTRUCT se aprobă prin ordin comun al ministrului finanțelor şi ministrului dezvoltării, lucrărilor publice şi administrației.

	
	
	

	51.
	(5)
Schema de ajutor de stat asociată Programului INOVATION se aprobă prin ordin comun al ministrului finanțelor și ministrului cercetării, inovării si digitalizării.

	
	
	

	52.
	(6)
Schemele de ajutor de stat se aprobă după emiterea deciziei de autorizare de către Comisia Europeană cu respectarea procedurilor prevăzute de Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum şi pentru modificarea şi completarea Legii concurenței                        nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare.

